RO Jurnalul Oficial al Uniunii Europene C 189/23

Publicarea unei cereri de modificare în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

2009/C 189/10

Prezenta publicare conferă dreptul de opoziție la cererea de modificare în temeiul articolului 7 din Regulamentul (CE) nr. 510/2006 al Consiliului. Declarațiile de opoziție trebuie să parvină Comisiei în termen de șase luni de la data prezentei publicări.

CERERE DE MODIFICARE

REGULAMENTUL (CE) NR. 510/2006 AL CONSILIULUI

Cerere de modificare în conformitate cu articolul 9

„PROSCIUTTO DI CARPEGNA”

NR. CE: IT-PDO-0105-1496-02.03.2007

IGP ( ) DOP ( X )

1. Rubrica din caietul de sarcini afectată de modificare:

—  Denumirea produsului; — Descrierea produsului; —  Aria geografică; —  Dovada originii; — Metoda de obținere; —  Legătura; — Etichetare; —  Cerințe naționale; —  Altele (de precizat).

2. Tipul modificării (modificărilor):

—  Modificare a documentului unic sau a fișei-rezumat; — Modificare a caietului de sarcini al DOP sau al IGP înregistrate, pentru care nu s-a publicat nici documentul unic, nici fișa-rezumat; —  Modificare a caietului de sarcini care nu implică nicio modificare a documentului unic publicat [articolul 9 alineatul (3) din Regulamentul (CE) nr. 510/2006]; —  Modificare temporară a caietului de sarcini ca urmare a adoptării unor măsuri sanitare sau fitosanitare obligatorii de către autoritățile publice [articolul 9 alineatul (4) din Regulamentul (CE) nr. 510/2006].

3. Modificare (modificări):

3.1. Descriere:

Modificările aduse sunt numai precizări în sensul completării și al clarificării într-o mai mare măsură a caietului de sarcini cu scopul de a furniza elemente sigure și definitive, utile activității de control și de garantare a calității generale a produsului. În acest sens, mai multe valori fizice, organoleptice și chimice au fost explicate într-un mod mai pragmatic și mai clar.

A fost reformulată, în special, partea referitoare la greutatea și la consistența produsului finit.

De asemenea, a fost necesară înlocuirea precedentei indicații a valorilor medii, maxime și minime ale clorurii de sodiu (NaCl), umidității și proteolizei cu o descriere a valorilor mai coerentă și mai ales conformă cu cultura tehnologică consolidată de-a lungul ultimelor decenii.

3.2. Metodă de obținere:

Pentru a putea defini un parametru obiectiv care să corespundă atât tradiției cât și cerințelor respectate în mod corect, s-a dovedit oportună reformularea, la articolul 2, a descrierii greutății buturilor proaspete, care „nu trebuie să fie mai mică de 12 kg”.

La articolul 4 (metoda de obținere) s-au adus mai multe precizări.

În special, termenul de „72 de ore” prevăzut pentru livrarea materiei prime a fost înlocuit cu termenul mai potrivit de „96 de ore”, pentru ca metoda de producție să fie conformă cu cea a altor produse aparținând aceleiași categorii merceologice. În acest sens, se precizează că, în dosarele originale care au reprezentat baza pentru recunoașterea altor tipuri de jamboane, termenul maxim permis între faza de sacrificare și cea de prelucrare este fixat la „120 de ore”.

Pentru facilitarea controalelor, s-a precizat faptul că temperatura ambiantă controlată din încăperile în care trebuie conservate buturile care nu sunt prelucrate imediat după livrarea la unitatea de prelucrare trebuie să fie cuprinsă „între -1 °C și +4 °C”.

În funcție de modalitatea tradițională de prelucrare utilizată, s-a precizat faptul că durata primei sărări trebuie să fie de maximum șapte zile și nu „timp de șapte zile”, cum s-a menționat în versiunea precedentă. În plus, s-a precizat faptul că temperatura ambiantă a încăperii de răcire „nu trebuie să fie mai mică de 0 °C” și că aceasta trebuie să prezinte un „nivel ridicat de umiditate” și nu doar „o temperatură și o umiditate relativă controlate.”

Durata celei de-a doua sărări a fost redusă la 11 zile, perioada fixată anterior „între 12 și 14 zile” fiind mult prea lungă. Această modificare permite respectarea atât a tradiției, cât și a cerințelor imperative de producție.

Pentru a păstra caracterul igienicosanitar al procesului de producție, care este dificil de menținut atunci când are loc tăierea osului în timpul prelucrării, a fost necesară reformularea descrierii legării cu sfoară și prevederea unei modalități suplimentare pentru aceasta, respectiv cea a „sforii legate a strozzo (cu un nod culisant) în partea superioară a gambo (partea conică a jambonului)”.

Pentru a oferi o indicație mai precisă care să nu creeze confuzii, la articolul 5 din caietul de sarcini durata de maturare indicată prin expresia „în medie 14 luni și niciodată mai puțin de 12 luni” a fost înlocuită cu „durează cel puțin 13 luni” pentru a preciza cerința minimă necesară pentru respectarea tradiției.

3.3. Etichetare:

Pentru a permite consumatorului final să recunoască mai ușor produsul, a fost necesar ca acesta să poarte o marcă de identificare constând din indicația „Prosciutto di Carpegna”, aplicată cu fierul roșu.

Modificarea caietului de sarcini este propusă de întreprinderea San Leo Carpegna Srl, cu sediul la Carpegna 61021 (PU) - Via Petricci, care, în calitate de unic producător recunoscut al „Prosciutto di Carpegna” DOP, are un interes legitim ca textul să fie modificat.

DOCUMENT UNIC

REGULAMENTUL (CE) NR. 510/2006 AL CONSILIULUI

„PROSCIUTTO DI CARPEGNA”

NR. CE: IT-PDO-0105-1496-02.03.2007

IGP ( ) DOP ( X )

1. Denumire:

„Prosciutto di Carpegna”

2. Statul membru sau țara terță:

Italia

3. Descrierea produsului agricol sau alimentar:

3.1. Tip de produs (anexa II):

Clasa 1.2. Produse din carne (fierte, sărate, afumate etc.)

3.2. Descrierea produsului agricol sau alimentar căruia i se aplică denumirea de la punctul 1:

„Prosciuto di Carpegna” este un jambon crud maturat, obținut din prelucrarea buturilor provenite de la porci grei pe parcursul unei perioade de cel puțin 13 luni, pe teritoriul ariei geografice delimitate.

La sfârșitul procesului de producție, „Prosciutto di Carpegna” are o formă rotunjită, nonsferică, ușor aplatizată și un strat de grăsime suficient în partea opusă șoldului; greutatea sa este de cel puțin 8 kg.

În secțiune, jambonul are, în principal, o culoare roz-somon și o cantitate potrivită de grăsime solidă de culoare albă și alb-roz. Parfumul fin și pătrunzător este cel al unei cărni maturate, gustul este fin și parfumat iar carnea are o consistență moale și elastică.

Jambonul prezintă următoarele caracteristici chimice și fizico-chimice: un conținut procentual de umiditate cuprins între 57 și 63 %; un raport sare/umiditate (raportul dintre conținutul procentual de clorură de sodiu și procentajul de umiditate) cuprins între 7,8 și 11,2; un raport umiditate/proteine (raportul dintre procentajul de umiditate și procentajul total de proteine) cuprins între 1,9 și 2,5 și un indice de proteoliză [conținutul procentual de fracții azotate solubile în acid tricloracetic (TCA) raportate la conținutul total de azot] cuprins între 24 și 31.

„Prosciutto di Carpegna” poate fi comercializat întreg, dezosat – presat sau „gătit”, după înlăturarea totală a peliculei aplicate în timpul fazei de maturare și a porțiunilor exterioare de grăsime superfluă – feliat, porționat și ambalat sub vid sau sub atmosferă modificată. Pentru felierea și ambalarea „Prosciutto di Carpegna”, trebuie utilizate jamboane care au stat la maturat cel puțin 14 luni.

3.3. Materii prime (numai pentru produsele prelucrate):

„Prosciutto di Carpegna” este obținut numai din buturi proaspete provenite de la porci născuți, crescuți și sacrificați pe teritoriul regiunilor Lombardia, Émilia-Romagna și Marche și care aparțin raselor Marele Alb italian, Landrace italian și Duroc italian sau altor rase și rase hibride compatibile cu dispozițiile stabilite prin Registrul genealogic italian pentru porcii grei. În orice caz, sunt excluși reproducătorii de rasă pură Landrace belgian, Hampshire, Piétrain, Duroc și Spotted Poland, precum și porcii cu trăsături genetice defavorabile, în special cei cu sensibilitate la stres (sindromul stresului la porcine).

Caracteristicile tipice porcilor grei selecționați pe baza Registrului genealogic italian sunt, de asemenea, conforme cu dispozițiile Regulamentului (CEE) nr. 3220/84, astfel cum a fost modificat, referitor la clasificarea comercială a carcaselor de porc; cu toate acestea, în cadrul acelorași criterii de clasificare, pot fi utilizate numai buturile provenite de la carcasele care aparțin claselor centrale.

Porcii adulți care sunt destinați producerii de materie primă pentru „Prosciutto di Carpegna” și care trebuie să aibă o greutate în viu de cel puțin 160 kg, cu o toleranță de 10 %, și o vârstă de cel puțin zece luni, sunt expediați la abator împreună cu documente de garantare a originii și provenienței. Buturile obținute sunt pregătite pentru producerea jambonului (prin tăiere scurtă); acestea au o greutate unitară minimă de 12 kg și sunt acoperite cu un strat potrivit de grăsime.

Livrarea buturilor la unitatea de prelucrare se efectuează într-un interval de 96 de ore de la sacrificare.

3.4. Hrană pentru animale (numai pentru produsele de origine animală):

Printre cerințele referitoare la specificitatea tipului genetic utilizat și la prelucrarea materiei prime provenite de la carcasele de porci grei necesare preparării „Prosciutto di Carpegna” figurează metode de creștere și de alimentație a animalelor aparținând marii tradiții italiene care a dat naștere unei practici orientate spre creșterile moderate și prelungite în timp, având ca rezultat obținerea unei greutăți ridicate; aceste cerințe sunt definite pe baza obiectivelor stabilite în materie de selecție genetică, vârstă minimă și greutate medie a animalelor destinate sacrificării, precum și în materie de regim alimentar adecvat.

Conform caietului de sarcini, alimentele autorizate, cantitățile și modalitățile de administrare a acestora variază în funcție de faza de creștere, vârsta și greutatea animalelor.

În prima fază (pentru porcii cu o greutate maximă de 80 kg), rația trebuie să cuprindă cel puțin 45 % materie uscată din cereale (din materia uscată totală), făină de carne de bună calitate și conformă cu reglementările comunitare (până la 2 % din materia uscată a rației), făină de pește (până la 1 % din materia uscată a rației), zară (până la maximum șase litri pe cap de animal și pe zi), lipide cu un punct de topire de peste 36 °C (până la 2 % din materia uscată a rației), lizate proteice (până la 1 % din materia uscată a rației) și porumb însilozat (până la 10 % din materia uscată a rației).

În a doua fază, cea a îngrășării, alimentația admisă constă din: materie uscată din cereale în proporție de minimum 55 % din materia uscată totală, cartofi deshidratați (până la 15 % din materia uscată a rației), manioc (până la 5 % din materia uscată a rației), pulpă de sfeclă presată și însilozată (până la 15 % din materia uscată a rației), turte de in (până la 2 % din materia uscată a rației), pulpă de sfeclă uscată (până la 4 % din materia uscată a rației), tescovină de mere și de pere, tescovină de struguri sau de roșii ca agenți de tranzit (până la 2 % din materia uscată a rației), zer, zară, făină de lucernă deshidratată; melasă (până la 5 % din materia uscată a rației), turte de soia, de floarea-soarelui, de susan obținute după extracție (între 3 % și 15 % din materia uscată a rației), cocos, germeni de porumb, de mazăre și/sau de alte leguminoase (până la 5 % din materia uscată a rației), drojdie de bere și/sau de Torula, lipide cu punct de topire de peste 40 °C (până la 2 % din materia uscată a rației).

Conform tradiției, alimentația compusă din cereale se administrează, de preferință, sub formă lichidă (fiartă sau ca amestec) cu adaos de zer. Pentru a obține un strat de grăsime externă de bună calitate, este permisă utilizarea acidului linoleic în hrană (egal cu 2 % din materia uscată a cantității administrate). Cantitatea de zer și de zară nu trebuie să depășească împreună 15 litri/cap de animal/zi (prin „zară” se înțelege subprodusul obținut la fabricarea untului, iar prin „zer” se înțelege subprodusul obținut la închegarea laptelui). În cazul în care borhotul de bere este introdus în alimentație, conținutul total de azot trebuie să fie mai mic de 2 %. Proporția de cartofi deshidratați și de manioc nu trebuie să depășească împreună 15 % din materia uscată a rației. Modalitățile de aplicare a caietului de sarcini au fost definite în timp de către sistemul oficial de control.

3.5. Etape specifice ale producției care trebuie să se desfășoare în aria geografică delimitată:

Operațiunile de prelucrare și de maturare a „Prosciutto di Carpegna” DOP trebuie să se desfășoare pe teritoriul funciar și administrativ al comunei Carpegna, în provincia Pesaro-Urbino, regiunea Marche.

3.6. Norme specifice privind felierea, răzuirea, ambalarea etc.:

„Prosciutto di Carpegna” este comercializat întreg, cu os, dezosat sau feliat și ambalat. Dacă este dezosat, jambonul poate fi preparat, tradițional, sub formă de jambon „presat” sau jambon „gătit” după înlăturarea stratului de protecție și a grăsimii externe superflue (deosebirea se datorează modalităților de prezentare finală a produsului dezosat, care poate fi ambalat sub vid după o presare mecanică superficială sau după legarea cu sfoară a cărnii, în general, rulate). Dacă jambonul este prefeliat, acesta poate fi ambalat sub vid sau sub atmosferă modificată, caz în care trebuie să fi stat la maturat cel puțin 14 luni.

Fazele de porționare, de feliere și de ambalare, precum și operațiunile necesare pentru ca jambonul maturat să beneficieze de DOP pot să se desfășoare în orice loc, cu condiția să nu influențeze caracteristicile fizico-chimice și organoleptice ale produsului protejat și să garanteze identificarea sigură a produsului și a trasabilității acestuia.

3.7. Norme specifice privind etichetarea:

„Prosciutto di Carpegna” este pus în consum purtând marca de identificare cu indicația „Prosciutto di Carpegna”, aplicată cu fierul roșu.

Denumirea de origine protejată „Prosciutto di Carpegna” trebuie să figureze pe etichetă cu caractere clare și indelebile, care se disting ușor de orice altă mențiune de pe etichetă, și trebuie imediat urmată de mențiunea „Denominazione di Origine Protetta” (denumire de origine protejată).

Aceste indicații însoțesc sigla denumirii de origine protejate. Este interzisă adăugarea oricărei alte calificări care nu este prevăzută în mod expres.

4. Delimitarea concisă a ariei geografice:

„Prosciutto di Carpegna” trebuie produs în aria de producție tradițională, delimitată de granițele funciare și administrative actuale ale comunei Carpegna, în provincia Pesaro-Urbino, regiunea Marche, iar materia primă trebuie să provină de la porci născuți, crescuți și sacrificați pe teritoriul regiunilor Marche, Émilia-Romagna și Lombardia. Se aplică condițiile prevăzute la articolul 2 alineatul (3) din Regulamentul (CE) nr. 510/2006 al Consiliului.

5. Legătura cu aria georgrafică:

5.1. Specificitatea ariei geografice:

Aria de producție a „Prosciutto di Carpegna” se situează în regiunea Marche, pe teritoriul provinciei Pesaro-Urbino, în care comuna Carpegna prezintă următoarele coordonate cartografice și caracteristici geografice:

— coordonate: 43°47’ N 12°20’ E;

— suprafață: 28,3 km2;

— altitudine peste nivelul mării: 748 m;

— altitudine maximă: 1 415 m;

— denivelare: 1 015 m;

— locuitori (la 21.12.2007): 1 657.

Situată în extremitatea nordică a părții centrale a peninsulei, Carpegna este inclusă în perimetrul parcului natural Sasso Simone e Simoncello ocupând versantul sudic al muntelui din cadrul parcului, la o distanță de aproximativ 50 km de Marea Adriatică, nu departe de San Marino. Poziționarea în centrul pădurilor de fag, care caracterizează flora locală, și în apropierea lanțului Munților Apenini, protejează comuna Carpegna de vânturile reci (tramontana și bora), creând un microclimat local constant, caracterizat prin apropierea relativă de mare, prin altitudine, prin vânturi moderate, prin absența umidității stagnante în zonele drenate din punct de vedere geomorfologic și, ca urmare, printr-un mediu în mod special echilibrat și marcat de condiții climatice estivale blânde și uscate ceea ce a permis înființarea, cu mult timp în urmă, a unei stațiuni climatice renumite.

5.2. Specificitatea produsului:

Pe lângă cerințele de conformitate ale materiei prime, ale procesului de producție și ale calificării finale a produsului maturat, trebuie menționate următoarele caracteristici ale produsului:

— utilizarea de buturi provenite de la porci în vârstă de cel puțin zece luni, ceea ce implică utilizarea unei cărni mature și mai potrivite pentru maturarea lungă;

— utilizarea de tehnici manuale de batere, de curățare și de aplicare a stratului de protecție pentru jamboanele pregătite pentru faza de maturare;

— interdicția de utilizare a aditivilor chimici de orice natură și în orice fază a procesului de producție (în afara utilizării clorurii de sodiu pentru sărare la începutul procesului de producție);

— utilizarea exclusivă de clorură de sodiu (sare de mare) uscată sub formă măcinată pentru operațiunile de sărare a buturilor proaspete;

— utilizarea de buturi proaspete refrigerate și necongelate, de dimensiuni corespunzătoare vârstei minime a porcilor;

— livrarea buturilor la unitatea de prelucrare într-un interval de 96 de ore de la sacrificare;

— durata întregului proces, conform căruia maturarea nu se poate încheia mai devreme de treisprezece luni de la începutul prelucrării;

— prezența limitată a sării în jamboane, atestată de rapoartele de verificare a parametrilor chimici la sfârșitul maturării, ceea ce le deosebește într-un mod original și specific de alte produse similare din centrul Italiei.

5.3. Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP):

Condițiile geografice și de mediu ale teritoriului comunei Carpegna, care se situează în centrul regiunii Montefeltro și a parcului său natural, formează un ansamblu ireproductibil de factori microclimatici propice maturării cărnii, pe care omul a știut să-i recunoască și să-i utilizeze în acest scop încă din vremuri îndepărtate. Documentele care atestă legătura dintre teritoriu și prelucrarea cărnii de porc datează din perioada Renașterii italiene și menționează explicit că, după ce Malatesta Novello, seniorul Cesenei, a vândut salinele din Cervia (1468) Republicii Venețiene, comitatul Carpegna a păstrat dreptul de a utiliza liber sarea extrasă din respectivele saline. Carpegna este supusă unei ventilări blânde dar constante, asigurată de briza Mării Adriatice, oprită la altitudine dar care, după depășirea barierei protectoare a Munților Apenini, răspândește esențele microflorei munților mediteraneeni tipice acestui teritoriu, care asociază fagul, carpenul și ilexul cu crinii, anemonele și numeroase specii de orhidee, pe care acest parc le conservă și le întreține de mai multe secole.

Acești factori intervin deopotrivă și în reglarea activității enzimatice a țesuturilor cărnii care se activează în mod oportun, în ciuda prezenței scăzute a sării, prin maturarea favorizată de o expunere îndelungată la condițiile naturale ale locului (stagionatura), care influențează în mod direct consistența și proprietățile organoleptice ale jambonului.

Cerințele referitoare la utilizarea unei materii prime adecvate unei maturări naturale îndelungate fără utilizarea excesivă a sării sau a condimentelor au făcut necesară perpetuarea, de-a lungul timpului, a tradiției de creștere a porcilor grei italieni, tradiție care s-a extins de la aria de producție de origine până în câmpia fluviului Po, în contextul deplasărilor seculare ale animalelor, încheiate în epoca contemporană din cauza marilor epidemii de febră aftoasă.

Trimiterea la publicarea caietului de sarcini:

Administrația actuală a lansat procedura națională de opoziție pentru propunerea de modificare a denumirii de origine protejate „Prosciutto di Carpegna”, deja înregistrată în conformitate cu Regulamentul (CEE) nr. 2081/92, după publicarea în Gazzetta Ufficiale della Repubblica Italiana nr. 86 din 12 aprilie 2006.

Textul consolidat al caietului de sarcini este disponibil

— la adresa web: http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg sau